be cs ky ky ky ky ky ky ky ky mn ky kk ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ky ru ru ru en
"Жаўы кылым", 18.12.08 - 2-бет: •
Кыргызстандык укук коргоочулар БУУга кайрылат
Укук коргоочулар Бириккен Улуттар Уюмунун Адам укуктары боюнча комитетине 33 арыз жолдошот. Анда 2002-жылдын 17-18-мартында Аксы окуясында атылган жана жабыркагандар үчүн мамлекетти айыптуу деп табуу өтүнүчү билдирилет. БУУнун Адам укуктары боюнча комитети Элдияр Үмөталиевдин өлүмүнө Өкмөттү айыптаган чечимин буга чейин чыгарган. Үмөталиев 2002-жылы 18-мартта Кербенде милиция тарабынан атылган.
Өлкөнү өнүктүрүү боюнча партиялардын сунуштары
Эл аралык республикалык институтта "Кыргызстанды өнүктүрүү: саясий партиялардын көз караштары" деген аталыштагы талкууда өлкөнүн Баш мыйзамынын жана Шайлоолор жөнүндө кодекстин өзгөрүшү менен саясий партиялардын ролу кандай нукка бурулгандыгы тууралуу баяндама жасаары болжолдонууда. Өлкөдөгү энергетикалык кризис маселелерге партиялардын көз караштары айтылып, өлкөнүн социалдык-экономикалык жана саясий өңүттөн өнүгүүсүнө жаңы идеяларды ишке ашыруу жолдору талкууланмакчы.
Кыргызстандын футбол федерациясынын отчеттук-кайра шайлоо конференциясы болуп, анда аталган федерациянын президенттигине Айбек Алыбаев шайланды.
Камбарата - 1 ГЭСине суу толтурууга беш жыл талап кылынат, деп Өкмөт башчы Игорь Чудинов Жогорку Кеңеште билдирди. Орусия бөлүп бере турган 2 млрд. доллардын 300 миллиону мамлекеттик бюджетти бекемдөөгө жумшалса, калганы Камбарата-1-2 ГЭСин курууга ири инвестиция катары жумшала турганын маалымдады.
Миграциянын пайдасынан залалы көп
Эмгек мигранттары чет өлкөлөргө барып укуктары тебеленип жатат. Экинчиден, балдар ата-эненин тарбиясысыз өсүп жатышат. Көптөгөн ишке жарамдуу жарандар оорукчан болуп кайтышууда.
УТРКнын Байкоочулар кеңеши ишин пландаштырууда
Жогорку Кеңеш тарабынан өткөн жумада шайланган УТРКнын Байкоочулар кеңешинин мүчөсү Бексултан Жакиевдин "Азаттыкка" билдирүүсүнө караганда, Байкоочулар кеңеши кийинки жуманын башында уюштуруу иштерин чечүү, кеңештин жобосун кароонун үстүндө иш жүргүзөт. Биз "Азаттыкты" УТРКнын каналдары аркылуу чыгаруу маселесин да карайбыз. Ал чыгыш керек",-деп белгиледи Бексултан Жакиев.
И.Давыдов Өкмөттүн буйругун аткарбайбы?
Саламаттык сактоо министри Марат Мамбетов өлкө аймагындагы ооруканалардын бөлүмдөрүнүн бир миңден ашууну электр кубаты менен, 181и отун менен жылытыларын билдирип, быйыл ФАП, ооруканалар 11 миң тонна көмүр менен камсыздалганын маалымдады. Анын айтымында, 27-ноябрдан баштап ооруканаларда электр жарыгын өчүрбөө боюнча Өкмөттүн буйругу чыккан, бирок айрым ооруканаларда дале болсо маал-маалы менен электр кубаты өчүрүлүүдө.
УТРКнын журналисттери ачкачылык акциясында УТРКнын башкы директору Мелис Эшимкановдун эле эмес, президенттик администрациянын жетекчиси Медет Садыркуловдун да кызматтан кетүүсүн талап кылышмакчы.
Депутаттар караган маселелер аткарылабы?
Жогорку Кеңештеги үч фракциянын биргелешкен жыйынында кыш мезгилине даярдык көрүү боюнча Жогорку Кеңеш сентябрь айында кабыл алган токтомдун аткарылышы жана дүйнөлүк финансылык кризиске каршы көрүлүп жаткан чаралар каралат.
Турсунбек Чыңгышев китеп жазды
"Эскерүү: Окуялар жана адамдар" деп аталган китептин бет ачаары болду. Чыңгышевдин китебинде анын өмүр баяны менен катар саясий ишмердүүлүгү, анын ичинде Кумтөр алтын кени боюнча келишимге жетишүүнүн тарыхы жазылган.
Депутаттар кимдин кызыкчылыгын көздөйт?
"Жарандык коом коррупцияга каршы" укуктук борбордун жетекчиси Т.Исмаилова: "Парламент депутаттарынын көпчүлүгү сабатсыз, тажрыйбасыз",-деп билдирди. Анын айтымында, Жогорку Кеңеш көптөгөн мыйзамдарды байлардын жана кылмыш чөйрөсүнүн кызыкчылыгына карап кабыл алууда. Исмаилова парламент тарабынан кабыл алынган массалык маалымат каражаттары жөнүндө, мамлекеттик менчиктерди жана стратегиялык объектилерди менчиктештирүү, жарандардын тынч жыйындарды өткөрүү укугун чектөө, дин ишеними, жаратылыш байлыктары жөнүндө мыйзамдарга, энергетика маселесине байланыштуу депутаттардын мамилесине Кыргызстандыктар тынчсыздандып жатканын белгиледи.
ИИМ, УКМК жетекчилери кызматтан кетеби?
Жогорку Кеңештин фракциялар отурумунда СДП фракциясынан депутат Жусупжан Жээнбеков кесиптеши Руслан Шабатоевдин жана уулу Бактияр Амиражановдун дайынсыз жоголушуна байланыштуу жана аларды издөөдө натыйжалуу иш алып бара албагандыгы үчүн Ички иштер министри Молдомуса Конгантиев, Улуттук коопсуздук боюнча мамлекеттик комитеттин башчысы Мурат Суталинов өз каалоосу менен ээлеген кызматтарынан кетиши керек деди. Ал ошондой эле өз кызматтарын жогорку деңгээлде аткара албагандыгы үчүн Ысык-Ата райондук ички иштер бөлүмүнүн башчысын жана Чүй облустук ички иштер башкармалыгынын жетекчисин кызматтан алууну талап кылды.
Даярдаган Бактыяр Оңолкан уулу
Ашыкча каада-салтты кыскартсак, бай жашайбыз
2008-жылдын 17-октябрында Президентибиз элге кайрылуусунда өзүбүздүн ички резервдерибизди жана мүмкүнчүлүктөрдү пайдалануу боюнча өзүнүн тапшырмасын берген. Ошондон улам Баткен областынын губернатору атайын токтом кабыл алып, ашыкча каада-салттарды кыскартуу аркылуу элди жакырчылыктан чыгарууга болот деген сунушун айтты.
Мисалы, Баткен областында 2008-жылдын 9 айында статистикалык маалыматтар боюнча 2567 жаштардын нике тойлору өткөрүлгөн болсо, аларга биздин шартта 5-10 миң долларга чейин акча каражаты сарпталып, же баары болуп 900,0 млн.сом кеткен.
Ал эми Кыргызстанда 31315 нике тойлору өткөрүлүп, аларга орточо ар бир тойго 8,0 миң доллар кеткенде эле республика боюнча 9 миллиард 519 миллион сом акча каражаты кетет экен.
Ошондой эле учурда облуста эскерүү мааракелерибиз 1740 түзүп, ар бир мааракеге орточо 1-2,5 миң доллар кетет, же баарына орточо 200 млн.сом акча каражаты сарпталып жатат.
Ал эми республикада статистикалык маалыматтарга караганда 28650 эскерүү маараке өткөрүлүп, аларга орточо 3,0 миң доллардан акча кеткенде 3 миллиард 266 миллион акча каражаты кетет экен.
Бул эки мааракеге облус боюнча 2008-жылдын 9 айында орточо 1 миллиард 100 миллион сом, ал эми республика боюнча 12 миллиард 785 миллион сом акча каражаты кетет экен, - дейт обладминистрациянын бөлүм башчысы С.Хамрабаев.
Азыркы күндө көп жарандарыбыз бири-бири менен атаандашып, мен бул жарандан эмнем кем, эмне үчүн мен кичине той беришим керек деп, төгүлүп чачылып, бир жылдык кирешесин бир тойдо жок кылышууда. Бул кимге пайда да, кимге зыян анализ кылган адам жок. Ошентип, заман минтип турганда биз ашыкча каада-салтыбыздагы чыгымдарды кыскартканыбызда гана бай жашоого умтула алабыз.
Ч.Айтматов жоокерлердин сүйүктүү жазуучусу
"Айтматовдун адабияттагы ааламы" деген аталыштагы адабий кече Баткен областынын 707-аскер бөлүгүндө болуп өттү. Анда Чыңгыз Айтматовдун чыгармалары кеңири талкууга алынып, жоокерлер арасында кызуу талаш-тартыштарды жаратты.
"ГАЗПРОМ НЕФТЕ АЗИЯНЫН" КАЙРЫМДУУЛУГУ
Кыргызстанда Эл аралык Кайрымдуулук күнүнүн алдында ОСО "Газпром нефте Азия" компаниясынын өкүлдөрү өз колдору менен Баткен областынын Кадамжай районундагы Үчкоргондогу психо-неврологиялык майыптар үйүнө 100 матрац, 283 комплект шейшеп менен төшөк кап тапшырышты.
Майыптар үйүнүн директору Таласбек Алмазов бул жардамдын өз учурунда келгендигин баса белгиледи.